L’Associació de Comerciants i Empresaris de Burjassot sorteja una escapada a Eivissa, per Sant Valentí
2025-07-24

L’Associació de Comerciants i Empresaris de Burjassot ha llançat una campanya especial amb l’objectiu de celebrar Sant Valentí amb la seua clientela. Totes les persones que facen compres o adquirisquen serveis en algun dels més de 120 comerços i empreses associats entraran en el sorteig d’una exclusiva escapada de luxe a Eivissa, per a dues persones. Un viatge que inclou el vol d’anada i tornada directe des de València i una nit d’hotel amb desdejuni inclòs.

Participar en el sorteig és senzill. Entraran en el sorteig les compres o pagaments, realitzats en qualsevol dels negocis associats amb l’Associació de Comerciants i Empresaris, entre l’11 i el 15 de febrer de 2025. N’hi ha prou amb enviar el tiquet de compra o justificant de pagament, via Whatsapp, al número de telèfon 655 08 31 72, incloent-hi nom i cognoms.

El guanyador o guanyadora serà anunciat el dimarts 18 de febrer, a través de les xarxes socials de l’Associació (Facebook, Instagram i X). La campanya compta amb la col·laboració de la regidoria de Comerç i Mercats de l’Ajuntament de Burjassot, que dirigeix Rosa Coca, a través de CEMEF i amb el patrocini de Caixa Popular.